Представете си, че сте на улицата някъде в Америка
и един японец се приближава към вас и пита:
"Извинете, как се казва този блок?"
Вие му отговаряте: "Съжалявам, но тук е улица Оак, а там улица Елм."
Тази е 26та, а тази - 27ма."
Той казва: "Добре, но как се казва този блок?"
Вие му отговаряте: "Блоковете нямат имена.
Улиците имат. Блокът е просто
безименното пространството между улиците."
Японецът си тръгва объркан и разочарован.
Така, сега си представете, че сте на улицата някъде в Япония.
Обръщате се към човека до вас и питате:
"Извинете, как е името на тази улица?"
Той ви отговаря: "Ами, това е блок 17, а това е блок 16."
Вие казвате: "Добре, но как е името на улицата?"
Той ви отговаря: "Ами, улиците нямат имена.
Блоковете имат.
Погледнете картата в Google. Ето блок 14, 15, 16, 17, 18, 19.
Всички тези блокове имат имена.
Улиците са безименните пространства между блоковете."
Тогава вие казвате: "А как знаете какъв вие е адресът?"
Той отговаря: "Ами, лесно е, това е район Осем,
тук е блок 17, къща номер едно."
Вие продължавате: "Добре, но като се разхождах из квартала,
забелязах, че номерацията на къщите не е последователна."
Той казва: "Разбира се, че са - номерирани са по реда на построяването им.
Първата къща, построена в блока, е къща номер едно.
Втората къща, която е била построена, е номер две.
Третата къща е номер три. Лесно е. И е очевидно."
Обожавам, когато понякога трябва
да отидем до другия край на света,
за да осъзнаем неща, които дори не сме предполагали
и да разберем, че обратното твърдение може също да е вярно.
Например в Китай има лекари,
които вярват, че работата им е да ви поддържат здрави.
Така че вие им плащате всеки месец, когато сте здрави,
а когато сте болни не плащате, защото не са си свършили
работата. Те забогатяват, когато сте здрави, не болни.
(Аплодисменти)
Почти навсякъде е прието, че в музиката с "едно"
се отбелязва началото на музикалната фраза. Едно, две, три, четири.
Но в западно - африканската музика "едно"
се използва за край на музикалната фраза,
нещо като точката в края на изречението.
Това може да се чуе не само във фразирането, но и в начина, по който отброяват своята музика -
две, три, четири, едно.
Тази карта също е вярна.
(Смях)
Има поговорка, която гласи, че каквото и да кажете за Индия,
обратното също е вярно.
Така че нека не забравяме - тук в TED и където и да е,
че каквито и брилянтни идеи да ви хрумнат или чуете,
обратното също може да е истина.
Домо аригато годзаймашита - благодаря ви много.